ai4bharat/Pralekha huggingface dataset:
वाणिज्य एवं उद्योग मंत्रालय
वाणिज्य एवं उद्योग मंत्री ने कोविड टीके का उत्पादन बढ़ाने के उपायों पर यूएसटीआर के साथ चर्चा की
केन्द्रीय रेल, वाणिज्य एवं उद्योग और उपभोक्ता मामले, खाद्य एवं सार्वजनिक वितरण मंत्री श्री पीयूष गोयल ने अमेरिकी व्यापार प्रतिनिधि, राजदूत कैथरीन ताई के साथ 14 मई 2021 को वर्चुअल मीटिंग के जरिये बातचीत की। बैठक में वैश्विक महामारी कोविड-19 से निपटने के लिए टीके की उपलब्धता समावेशी और समान तरीके से बढ़ाने पर जोर दिया गया। वैश्विक टीका उत्पादन बढ़ाने के लिए ट्रिप्स के कुछ प्रावधानों को छूट देने के भारत के प्रस्ताव पर भी चर्चा हुई जिससे गरीब से गरीब व्यक्ति को टीका लगाने और जीवन बचाने की चुनौती से निपटने में मदद मिले। मंत्री ने यूएसटीआर को भारत के प्रस्ताव को अपना समर्थन देने की घोषणा करने के लिए धन्यवाद दिया। मंत्री ने कहा कि टीका निर्माताओं के लिए आपूर्ति श्रृंखला को खुला और बिना किसी रुकावट रखा जाना चाहिए क्योंकि पूरी दुनिया को टीकों की सख्त जरूरत है। दोनों देश टीके की उपलब्धता बढ़ाने और लोगों की जान बचाने के साझा संकल्प की दिशा में काम करने पर सहमत हुए।
प्रधानमंत्री कार्यालय
प्रधानमंत्री मोदी ने रक्षा और एयरोस्पेस क्षेत्र को प्रोत्साहन देने के तरीकों पर चर्चा करने के लिए बैठक की
प्रधानमंत्री नरेंद्र मोदी ने कोविड-19 के मद्देनजर अर्थव्यवस्था को बढ़ावा देने की पहलों और सशस्त्र बलों की लघु और दीर्घावधि आवश्यकताओं को पूरा करने के लिए भारत में एक मजबूत और आत्मनिर्भर रक्षा उद्योग को सुनिश्चित करने हेतु संभावित सुधारों पर विचार-विमर्श के लिए एक विस्तृत बैठक का अध्यक्षता की। बैठक में आयुध कारखानों के कामकाज में सुधार, खरीद प्रक्रियाओं को सुव्यवस्थित करने, संसाधन आवंटन पर ध्यान केंद्रित करने, अनुसंधान एवं विकास/नवाचार को प्रोत्साहन देने, महत्वपूर्ण रक्षा प्रौद्योगिकियों में निवेश को आकर्षित करने और निर्यात को बढ़ावा देने जैसे महत्वपूर्ण मुद्दों पर विचार-विमर्श किया गया।
प्रधानमंत्री ने रक्षा और एयरोस्पेस क्षेत्रों में दुनिया के शीर्ष देशों में भारत को स्थापित करने के मद्देनजर आत्मनिर्भरता और निर्यात के दोहरे उद्देश्यों को पूरा करने के लिए डिजाइन से लेकर उत्पादन तक में सार्वजनिक और निजी क्षेत्र की सक्रिय भागीदारी पर बल दिया। उन्होंने रक्षा क्षेत्र में घरेलू और विदेशी निवेश को आकर्षित करने के लिए प्रस्तावित सुधारों की भी समीक्षा की।
बैठक में रक्षा व्यय को मितव्ययी बनाने के साथ-साथ बचत का उपयोग रणनीतिक रक्षा पूंजी अधिग्रहण के रूप में करने पर विचार-विर्मश किया गया। इसके अलावा रक्षा खरीद प्रक्रियाओं, ऑफसेट नीतियों, पुर्जों के स्वदेशीकरण, प्रौद्योगिकी के हस्तांतरण, भारत में विनिर्माण सुविधाओं को स्थापित करने के लिए वैश्विक ओईएम को आकर्षित करने, अंतर्राष्ट्रीय आपूर्ति श्रृंखलाओं में भारतीय उपस्थिति का विस्तार करने आदि से संबंधित मुद्दों पर भी विचार-विमर्श किया गया। बैठक में इस विषय पर भी विशेष रूप से बल दिया गया कि रक्षा विनिर्माण में वैश्विक रूप से अग्रणी बनने हेतु भारत को गुणवत्ता और अत्याधुनिक उपकरणों/प्रणालियों/प्लेटफार्मों के निर्यात पर भी ध्यान केंद्रित करना होगा।
प्रधानमंत्री ने भारत की आयात निर्भरता को कम करने और अत्याधुनिक रक्षा उपकरणों के डिजाइन, विकास और विनिर्माण के लिए अपनी घरेलू क्षमताओं के निर्माण हेतु "मेक इन इंडिया" को आगे बढ़ाने के भी निर्देश दिये। उन्होंने वैश्विक रक्षा उत्पाद मूल्य श्रृंखला में उद्योगों की भागीदारी के साथ रक्षा उत्पादों के निर्यात को बढ़ावा देने की पहलों के लिए एक ऐसे वातावरण को बनाने पर जोर दिया जहाँ अनुसंधान और विकास को प्रोत्साहन देने के साथ-साथ नवाचार को पुरस्कृत करते हुए भारतीय आईपी स्वामित्व का निर्माण किया जा सके।
बैठक में रक्षा मंत्री, गृह मंत्री, वित्त मंत्री और वित्त राज्य मंत्री के साथ-साथ भारत सरकार के वरिष्ठ अधिकारी भी शामिल हुए।
रेल मंत्रालय
भारतीय रेलवे की ‘ऑक्सीजन एक्सप्रेस’ ट्रेन की अगवानी कर नौवां राज्य बनने जा रहा है उत्तराखंड
ऑक्सीजन एक्सप्रेस ट्रेनों से कर्नाटक, महाराष्ट्र, एमपी, हरियाणा, तेलंगाना, राजस्थान, दिल्ली और यूपी में 5735 मीट्रिक टन से भी अधिक ऑक्सीजन पहुंचाई गई
375 से भी अधिक टैंकरों में भरकर ऑक्सीजन विभिन्न राज्यों में पहुंचाई गई है
90 से भी अधिक ऑक्सीजन एक्सप्रेस ने अपनी यात्राएं पूरी कर ली हैं
120 एमटी ऑक्सीजन के साथ पहली ऑक्सीजन एक्सप्रेस आज रात उत्तराखंड पहुंचेगी
50 एमटी से भी अधिक ऑक्सीजन के साथ पहली ऑक्सीजन एक्सप्रेस आज पुणे पहुंचेगी
बेंगलुरू को 120 एमटी ऑक्सीजन प्राप्त हुई
अब तक महाराष्ट्र में 293 एमटी, उत्तर प्रदेश में लगभग 1630 एमटी, मध्य प्रदेश में 340 एमटी, हरियाणा में 812 एमटी, तेलंगाना में 123 एमटी, राजस्थान में 40 एमटी, कर्नाटक में 120 एमटी और दिल्ली में 2383 एमटी से भी अधिक ऑक्सीजन उतारी गई है
सभी बाधाओं से पार पाकर और नए-नए समाधान ढूंढ कर देश भर के विभिन्न राज्यों में लिक्विड मेडिकल ऑक्सीजन  की डिलीवरी करके मरीजों को भारी राहत पहुंचाने के लिए भारतीय रेलवे की यात्रा निरंतर जारी है। भारतीय रेलवे ने अब तक देश भर के विभिन्न राज्यों में 375 से भी अधिक टैंकरों में भरकर लगभग 5735 मीट्रिक टन  एलएमओ की डिलीवरी की है।
कल ऑक्सीजन एक्सप्रेस ट्रेनों ने देश भर में 755 मीट्रिक टन एलएमओ की डिलीवरी की।
90 से भी अधिक ऑक्सीजन एक्सप्रेस ट्रेनें अब तक अपनी यात्राएं बाकायदा पूरी कर चुकी हैं।
यह भारतीय रेलवे का ही अथक प्रयास है जिसके तहत अनुरोध करने वाले राज्यों को कम से कम समय में अधिक से अधिक एलएमओ पहुंचाई जा रही है।
इस विज्ञप्ति के समय तक महाराष्ट्र में 293 एमटी, उत्तर प्रदेश में लगभग 1630 एमटी, मध्य प्रदेश में 340 एमटी, हरियाणा में 812 एमटी, तेलंगाना में 123 एमटी, राजस्थान में 40 एमटी, कर्नाटक में 120 एमटी और दिल्ली में 2383 एमटी से भी अधिक एलएमओ विभिन्न टैंकरों से उतारी गई है।
देहरादून  और पुणे  के निकट स्थित स्टेशन भी अपनी पहली ऑक्सीजन एक्सप्रेस की अगवानी जल्द ही करने वाले हैं।
उत्तराखंड में पहली ऑक्सीजन एक्सप्रेस के आज रात झारखंड के टाटानगर से 120 एमटी ऑक्सीजन को साथ लेकर पहुंचने की उम्मीद है।
पुणे में भी ऑक्सीजन एक्सप्रेस के आज अंगुल  से 50 एमटी से भी अधिक ऑक्सीजन को साथ लेकर पहुंचने की उम्मीद है।
नई ऑक्सीजन को मंजिल तक पहुंचाने का काम एक बहुत ही गतिशील प्रक्रिया है और संबंधित आंकड़े हर समय अपडेट होते रहते हैं। कई और ऑक्सीजन एक्सप्रेस ट्रेनों के अभी कुछ समय बाद रात में अपनी यात्रा शुरू करने की उम्मीद है।
जल शक्ति मंत्रालय
केन्द्रीय मंत्रिमंडल ने जल संसाधन के विकास एवं प्रबंधन के क्षेत्र में सहयोग के लिए भारत और डेनमार्क के बीच एक सहमति पत्र पर हस्ताक्षर करने को मंजूरी दी
प्रधानमंत्री श्री नरेन्द्र मोदी की अध्यक्षता में केन्द्रीय मंत्रिमंडल को जल संसाधन के विकास और प्रबंधन के क्षेत्र में सहयोग के लिए भारत और डेनमार्क के बीच हस्ताक्षरित सहमति पत्र  से अवगत कराया गया।
इस एमओयू में परिकल्पित सहयोग के व्यापक क्षेत्र निम्नलिखित हैं:
• डिजिटलीकरण और सूचना मिलने में आसानी
• एकीकृत और स्मार्ट जल संसाधन विकास एवं प्रबंधन;
• जलभृत का मानचित्रण, भू-जल का प्रतिरूपण, निगरानी और पुनर्भरण;
• गैर-राजस्व जल और ऊर्जा खपत में कमी सहित घरों में बेहतरीन और सतत जल आपूर्ति;
• जीवन यापन, सुदृढ़ता और आर्थिक विकास बढ़ाने के लिए नदियों एवं तालाबों का कायाकल्प;
• जल गुणवत्ता की निगरानी और प्रबंधन;
• अपशिष्ट जल के पुन: उपयोग/पुनर्चक्रण के लिए सर्कुलर इकोनॉमी सहित सीवेज/अपशिष्ट जल का शोधन, जिसमें व्यापक गाद प्रबंधन और जल आपूर्ति एवं स्वच्छता के क्षेत्र में नवीकरणीय ऊर्जा का अधिकतम उपयोग करना भी शामिल है;
• जलवायु परिवर्तन में कमी और अनुकूलन, जिसमें प्रकृति आधारित समाधान भी शामिल हैं;
• नदी केंद्रित शहरी नियोजन जिसमें शहरों में बाढ़ प्रबंधन भी शामिल है;
• उपनगरीय और ग्रामीण क्षेत्रों के लिए प्रकृति आधारित तरल अपशिष्ट में कमी के लिए उपाय।
अत: इस सहमति पत्र से सहयोग के दायरे में आने वाले क्षेत्रों के अधिकारियों, शिक्षाविदों, जल क्षेत्रों और उद्योग के बीच सीधे सहयोग के जरिए जल संसाधन के विकास एवं प्रबंधन; ग्रामीण क्षेत्रों में जलापूर्ति; और सीवेज/अपशिष्ट जल के शोधन के क्षेत्र में सहयोग व्यापक रूप से बढ़ेगा।
पृष्ठभूमि:
डेनमार्क साम्राज्य की प्रधानमंत्री सुश्री मेटे फ्रेडरिकसेन और भारत गणराज्य के प्रधानमंत्री श्री नरेन्द्र मोदी ने 28 सितंबर 2020 को भारत और डेनमार्क के बीच एक वर्चुअल शिखर सम्मेलन की सह-अध्यक्षता की और दोनों देशों के बीच ‘हरित रणनीतिक साझेदारी की स्थापना’पर एक संयुक्त वक्तव्य जारी किया। इस संयुक्त वक्तव्य में अन्य बातों के अलावा पर्यावरण/जल एवं सर्कुलर इकोनॉमी और स्मार्ट शहरों सहित सतत शहरी विकास के क्षेत्र में सहयोग की परिकल्पना की गई।
09 अक्टूबर 2021 को भारत की अपनी यात्रा के दौरान डेनमार्क की प्रधानमंत्री सुश्री मेटे फ्रेडरिकसेन से भेंट के बाद प्रधानमंत्री ने हरित रणनीतिक साझेदारी पर संयुक्त वक्तव्य पर आगे के कदमों के रूप में अन्य बातों के अलावा निम्नलिखित घोषणा की:
• स्मार्ट जल संसाधन प्रबंधन के लिए उत्कृष्टता केंद्र  की स्थापना
• पणजी में स्मार्ट सिटी लैब की तर्ज पर वाराणसी में स्वच्छ नदियों के लिए एक लैब की स्थापना।
भारत गणराज्य के प्रधानमंत्री श्री नरेन्द्र मोदी की डेनमार्क यात्रा के दौरान 03 मई, 2022 को जल शक्ति मंत्रालय, भारत सरकार और पर्यावरण मंत्रालय, डेनमार्क सरकार के बीच एक आशय पत्र पर हस्ताक्षर किए गए। आशय पत्र पर हस्ताक्षर इसलिए किए गए थे, ताकि एक व्यापक एमओयू किया जा सके जिसमें अन्य बातों के अलावा ये दो नई पहल शामिल होंगी; वाराणसी में जल संसाधन के स्मार्ट प्रबंधन के लिए एक उत्कृष्टता केंद्र और स्वच्छ नदियों के जल पर एक स्मार्ट लैब। प्रस्तावित सहयोग का मूल उद्देश्य समग्र एवं सतत दृष्टिकोण के माध्यम से वर्तमान और भावी मांगों को पूरा करने के लिए सुरक्षित व संरक्षित जल सुनिश्चित करना है।
माननीय जल शक्ति मंत्री की डेनमार्क यात्रा के दौरान इस आशय पत्र पर आगे के कदम के रूप में 12 सितम्बर 2022 को जल संसाधन, नदी विकास एवं गंगा संरक्षण विभाग, भारत सरकार और पर्यावरण मंत्रालय, डेनमार्क सरकार के बीच एक सहमति पत्र पर हस्ताक्षर किए गए।
इस्पात मंत्रालय
ओडिशा समुद्री व्यापार का केंद्र बनने जा रहा है- श्री धर्मेंद्र प्रधान
राज्य में मौजूद अवसरों का लाभ लेने के लिए संभावित निवेशकों को श्री धर्मेंद्र प्रधान का आमंत्रण
केंद्रीय पेट्रोलियम एवं प्राकृतिक गैस और इस्पात मंत्री श्री धर्मेंद्र प्रधान ने आज कहा कि ओडिशा का समुद्र तट समुद्री व्यापार का केंद्र बनने जा रहा है। मैरीटाइम इंडिया समिट-2021 में 'ओडिशा में निवेश के अवसर' सत्र को संबोधित करते हुए उन्होंने सभी संभावित निवेशकों को यह आश्वासन भी दिया कि केंद्र और राज्य सरकारें ओडिशा को एक आकर्षक निवेश के लिए अनुकूल जगह बनाने के लिए मिलकर काम कर रही हैं।
श्री प्रधान ने कहा कि ओडिशा का एक समृद्ध समुद्री इतिहास है और हजारों साल पहले राज्य के नाविक राज्य का भाग्य बदलने और गौरव लाने के लिए दुनिया के विभिन्न हिस्सों में रवाना हुए थे। उन्होंने आगे कहा कि इतिहास में एक वक्त था जब हम दुनिया की सबसे समृद्ध सभ्यताओं में से एक थे। आज 21वीं सदी में पीएम मोदी ने आत्मनिर्भर भारत और $5 ट्रिलियन की अर्थव्यवस्था का स्पष्ट आह्वान किया है। प्राकृतिक बंदरगाह, समृद्ध प्राकृतिक संसाधन, लंबी तटरेखा और कौशल-सक्षम और मेहनती श्रमशक्ति के साथ ओडिशा विशिष्ट रूप से आत्मनिर्भर भारत की यात्रा का हिस्सा है और $5 ट्रिलियन अर्थव्यवस्था बनाने में योगदान देता है।
मंत्री ने कहा कि 21वीं सदी में, व्यापार और वाणिज्य का वैश्विक नेटवर्क समुद्री होगा और ओडिशा का तट इसका प्रवेश द्वार होगा। ओडिशा का पारादीप तट देश के पूर्वी भाग के लिए विकास का प्रवेश द्वार बनने जा रहा है। कलिंगनगरी को एक स्टील हब के रूप में विकसित किया जा रहा है। यह एक आत्मनिहित इको सिस्टम बनने की परिकल्पना करता है जो मूल्यवर्धित सुविधाओं को स्थापित करने के लिए कई संभावित निवेशकों को सक्षम बनायेगा। पेट्रोलियम और इस्पात क्षेत्रों में हमारी पहल ओडिशा में समुद्री अर्थव्यवस्था को गति प्रदान करेगी। उन्होंने कहा कि ओडिशा में नए बंदरगाहों के विकास और संचालन के साथ-साथ नदी और समुद्री बंदरगाह क्षेत्र के इष्टतम उपयोग के लिए उद्योगों और कंपनियों की आवश्यकता है।
उन्होंने प्रधानमंत्री मोदी के 'पूर्वोदय' के दृष्टिकोण को दोहराते हुए कहा कि पूर्वी भारत के विकास को देश के अन्य क्षेत्रों के विकास की गति के समान लाकर राष्ट्रीय विकास को प्राप्त करने की जरूरत है।
श्री प्रधान ने कहा कि महत्वपूर्ण बुनियादी ढांचे जैसे सड़क, रेल और बंदरगाह के एकीकरण से ओडिशा का औद्योगिक विकास होगा। बंदरगाह-आधारित ब्लू-इकोनॉमी यानी समुद्री अर्थव्यवस्था के लिए संभावित बहु-मोडल रेल, सड़क और हवाई संपर्क के साथ समुद्र और नदी के बंदरगाह के साथ खनिजों और वस्तुओं के परिवहन के लिए बहुत कम लॉजिस्टिक लागत पर शुरू किया जाएगा।
श्री प्रधान ने कहा कि ओडिशा दक्षिण पूर्व रेलवे और पूर्वी तट रेलवे के रेल नेटवर्क से पूर्वी और पश्चिमी भारत के बीच एक कड़ी के रूप में कार्य करता है। ओडिशा में प्रमुख बंदरगाहों के साथ रेलवे माल कॉरिडोर को एकीकृत करने और राज्य में रख-रखाव और इंजीनियरिंग परियोजनाओं को स्थापित करने की आगे संभावना है।
पेट्रोलियम क्षेत्र के निवेशों के बारे में श्री प्रधान ने कहा कि तेल और गैस क्षेत्र में केंद्रीय सार्वजनिक क्षेत्र के उद्यमों ने ओडिशा राज्य में कई इंफ्रास्ट्रक्चर से जुड़े निवेशों की शुरुआत की है जिनमें तेल शोधन, गैस पाइपलाइन ढांचा, विपणन बुनियादी ढांचे और शहर के गैस वितरण नेटवर्क शामिल हैं। उन्होंने प्रधानमंत्री मोदी के विचारों को व्यक्त करते हुए कहा कि राज्य न सिर्फ धन सृजक होने की भूमिका निभाए बल्कि धन सृजन के लिए नीति तय करने में भी अहम योगदान दे।
रक्षा मंत्रालय
एयर मार्शल अमित देव ने जनरल बिपिन रावत के दिवंगत होने पर शोक व्यक्त किया
पश्चिमी वायु कमान के एयर ऑफीसर कमांडिंग-इन-चीफ एयर मार्शल अमित देव ने पश्चिमी वायु कमान के सभी कर्मियों और उनके परिवार वालों की तरफ से जनरल बिपिन रावत, परम विशिष्ट सेवा पदक, उत्तम युद्ध सेवा पदक, अति विशिष्ट सेवा पदक, युद्ध सेवा पदक, सेना पदक, विशिष्ट सेवा पदक, एडीसी, चीफ ऑफ डिफेंस स्टाफ , उनकी पत्नी श्रीमती मधुलिका रावत और हेलीकॉप्टर दुर्घटना में वीरगति को प्राप्त होने वाले सभी अधिकारियों तथा कर्मियों के निधन पर गहरा दुख और संवेदना व्यक्त की है।
एयर मार्शल ने सशस्त्र बलों के लिये जनरल रावत के योगदान को याद किया। उन्होंने कहा कि सशस्त्र बलों को आधुनिक बनाने की दिशा में उनका प्रयास राष्ट्र के स्मृति-पटल पर सदैव अमिट रहेगा।
स्वास्थ्य एवं परिवार कल्याण मंत्रालय
राज्यों और केन्द्र शासित प्रदेशों के पास कोविड-19 टीके की उपलब्धता
राज्यों और केंद्र शासित प्रदेशों को 188.55 करोड़ से अधिक टीके प्रदान किये गए
राज्यों/केंद्र शासित प्रदेशों के पास अभी भी 17.47 करोड़ से अधिक अतिरिक्त और बिना इस्तेमाल हुई खुराकें मौजूद हैं
केंद्र सरकार देशभर में कोविड-19 टीकाकरण का दायरा विस्तृत करने और लोगों को टीके लगाने की गति को तेज करने के लिये प्रतिबद्ध है। कोविड-19 के टीके को सभी के लिए उपलब्ध कराने के लिए नया चरण 21 जून 2021 से शुरू किया गया था। टीकाकरण अभियान की रफ्तार को अधिक से अधिक टीके की उपलब्धता के जरिये बढ़ाया गया है। इसके तहत राज्यों और केंद्र शासित प्रदेशों को टीके की उपलब्धता के बारे में पूर्व सूचना प्रदान की जाती है, ताकि वे बेहतर योजना के साथ टीके लगाने का बंदोबस्त कर सकें और टीके की आपूर्ति श्रृंखला को दुरुस्त किया जा सके।
देशव्यापी टीकाकरण अभियान के हिस्से के रूप में केंद्र सरकार राज्यों और केंद्र शासित प्रदेशों को नि:शुल्क कोविड टीके प्रदान करके उन्हें पूर्ण सहयोग दे रही है। टीके की सर्व-उपलब्धता के नये चरण में, केंद्र सरकार टीका निर्माताओं से 75 प्रतिशत टीके खरीदकर राज्यों और केंद्र शासित प्रदेशों को नि:शुल्क प्रदान करेगी।
|
|
टीके की खुराकें
|
|

|
|
अब तक हुई आपूर्ति
|
|
1,88,55,67,715
|
|
शेष टीके
|
|
17,47,01,726
केंद्र सरकार द्वारा अब तक निःशुल्क और सीधे राज्य सरकार खरीद माध्यमों से टीके की लगभग 188.55 करोड़  खुराकें राज्यों और केंद्र शासित प्रदेशों को उपलब्ध कराई गई हैं। अभी राज्यों और केंद्र शासित प्रदेशों के पास कोविड-19 टीके की 17.47 करोड़ से अधिक  अतिरिक्त और बिना इस्तेमाल हुई खुराकें उपलब्ध है, जिन्हें लगाया जाना है।
प्रधानमंत्री कार्यालय
मौजूदा चुनौतीपूर्ण समय में भारत-ब्राजील साझेदारी पहले से कहीं अधिक मजबूत :प्रधानमंत्री
प्रधान मंत्री श्री नरेन्द्र मोदी ने कहा है कि भारत और ब्राजील के बीच साझेदारी मौजूदा चुनौतीपूर्ण समय में पहले से कहीं अधिक मजबूत है।
प्रधान मंत्री ने ब्राज़ील के राष्ट्रपति जे एम बोल्सोनारो द्वारा किए गए ट्वीट का जवाब देते हुए यह बात कही है। श्री बोल्सोनारो ने हाइड्रोक्सीक्लोरोक्वीन दवा की आपूर्ति करने के भारत के फैसले के लिए आभार व्यक्त किया है ।
प्रधानमंत्री ने अपने जवाब में कहा " भारत इस महामारी के खिलाफ मानवता की लड़ाई में योगदान करने के लिए प्रतिबद्ध है।"
प्रधानमंत्री कार्यालय
प्रधानमंत्री ने श्री गुरु ग्रंथ साहिब जी के प्रकाश पर्व के पावन अवसर पर बधाई दी
प्रधानमंत्री श्री नरेन्द्र मोदी ने श्री गुरु ग्रंथ साहिब जी के प्रकाश पर्व के पावन अवसर पर सभी को, विशेष रूप से सिख समुदाय के लोगों को बधाई दी है।
प्रधानमंत्री ने ट्वीट किया:
"आज, श्री गुरु ग्रंथ साहिब जी के प्रकाश पर्व के पावन अवसर पर, सभी को, विशेष रूप से सिख समुदाय के लोगों को मेरी शुभकामनाएं। श्री गुरु ग्रंथ साहिब जी की पवित्र शिक्षा लाखों लोगों को शक्ति देती है और हमारे समाज को अधिक न्यायपूर्ण, समावेशी और करुणामय बनाती है।"
रक्षा मंत्रालय
फ्लीट अवार्ड सेरेमनी - पश्चिमी नौसेना कमान
प्रत्येक वर्ष फ्लीट अवार्ड समारोह पश्चिमी नौसेना कमान की सोर्ड आर्म, वेस्टर्न फ्लीट के ऑपरेशनल साइकल के अंत का प्रतीक है। यह समारोह दिनांक 23 जुलाई 2021 को मुंबई में कोविड-19 महामारी के कारण एक साल के अंतराल के बाद आयोजित किया गया था। इस साल समारोह की मेज़बानी वेस्टर्न फ्लीट के फ्लैग ऑफिसर कमांडिंग रियर एडमिरल अजय कोचर ने की। इस समारोह में अप्रैल 2020 से मार्च 2021 तक फ्लीट की आभियानगत उपलब्धियों को चिह्नित किया गया। इस कार्यक्रम में पश्चिमी नौसेना कमान के फ्लैग ऑफिसर्स ने मुख्य अतिथि के रूप में वाइस एडमिरल आर हरि कुमार, फ्लैग ऑफिसर कमांडिंग-इन-चीफ, पश्चिमी नौसेना कमान के साथ भाग लिया।
इस वर्ष आयोजित किया गया समारोह कोविड-19 मानदंडों की पालना में एक मामूली समारोह था। जबकि उपस्थिति सीमित संख्या में थी, फ्लीट की उपलब्धियां सोर्ड आर्म की अपेक्षा के अनुरूप काफी थीं। नौसेना के ऑपेरशन, सुरक्षा प्रथाओं और मनोबल के विस्तृत आयाम को कवर करते हुए कुल 20 ट्राफियां प्रदान की गईं। आईएनएस कोलकाता को समुद्री अभियानों के ढेर सारे काम करने के दौरान शानदार धैर्य का प्रदर्शन करने के लिए जहाजों में 'सर्वश्रेष्ठ जहाज' से सम्मानित किया गया। आईएनएस तरकश को फ्लीट की सभी गतिविधियों, समुद्र में अभ्यास और अदम्य भावना में उत्साह और मनोबल के विस्मयकारी प्रदर्शन के लिए 'मोस्ट स्पिरिटेड' जहाज से सम्मानित किया गया। आईएनएस दीपक ने टैंकरों और ओपीवी की श्रेणी में 'सर्वश्रेष्ठ जहाज' का पुरस्कार जीता।
अप्रैल 2020 से मार्च 2021 तक ऑपरेशनल साइकल वाला वर्ष चाहे जो हो पर सामान्य नहीं था। जबकि घर से काम करना समय की मांग थी, पश्चिमी बेड़ा मिशन तैनाती पर रहा और पिछले साल चुनौतीपूर्ण अवधि के दौरान कार्रवाई के लिए तैयार रहा। वेस्टर्न फ्लीट ने भी महामारी से लड़ने के राष्ट्रीय प्रयास का साथ देते हुए राहत मिशनों के लिए बहुत योगदान दिया। वेस्टर्न फ्लीट के जहाजों और विमानों ने भी असंख्य लोगों की जान बचाने के लिए साहसी बचाव अभियान चलाया, जब चक्रवात तौऊते ने भारत के पश्चिमी तट को निशाना बनाया। आज के समारोह में उन पुरुषों और उनके परिवारों के बलिदान को याद करते हुए श्रद्धांजलि भी दी गई, जिन्होंने इन सभी मिशनों के लिए कर्तव्यपालन को स्वहित से ऊपर रखा। सोर्ड आर्म किसी भी स्थिति का सबसे पहले जवाब देने वाली बनी हुई है, जो अभियान के लिए तैनात है, युद्ध के लिए तैयार है और इसके लिए खड़ी है।
पत्तन, पोत परिवहन और जलमार्ग मंत्रालय
श्री सर्वानंद सोनोवाल ने आईएमयू-चेन्नई परिसर की समुद्री कार्यशाला का उद्घाटन किया
केंद्रीय केंद्रीय पत्तन, पोत परिवहन और जलमार्ग और आयुष मंत्री श्री सर्वानंद सोनोवाल ने आईएमयू-चेन्नई परिसर की समुद्री कार्यशाला का उद्घाटन किया और चेन्नई से वर्चुअल माध्यम से कल विशाखापत्तनम परिसर की नई इमारतों को देश के नाम समर्पित किया। इस अवसर पर श्री सोनोवाल ने कहा कि भारत मैरीटाइम इंडिया विजन के माध्यम से चैंपियनों का चैंपियन बना रहेगा। उन्होंने कहा कि एकजुटता सभी भारतीयों के लिए सम्मान करने वाला मूल्य है। श्री सोनोवाल ने छात्रों से अपने लक्ष्य की प्राप्ति के लिए अपना शत प्रतिशत प्रदान करने का आह्वान किया। छात्रों के सामने अवसरों के बारे में बात करते हुए उन्होंने कहा कि भारत माता ने हमें प्रधानमंत्री मोदी जी जैसा गतिशील नेतृत्व प्रदान किया है, जिन्होंने छात्रों के करियर को पर्याप्त अवसर प्रदान करने के लिए नीति वाक्य की घोषणा की है।
भारतीय समुद्री विश्वविद्यालय की स्थापना 2008 में गुणवत्तापूर्ण समुद्री शिक्षा, प्रशिक्षण और अनुसंधान के लिए 7 विरासत संस्थानों को मिलाकर एक केंद्रीय विश्वविद्यालय के रूप में की गई थी, जिसका मुख्यालय चेन्नई में है। आईएमयूचेन्नई, कोच्चि, कोलकाता, मुंबई, नवी मुंबई और विशाखापत्तनम में स्थित अपने 6 परिसरों में स्नातक, स्नातकोत्तर और पीएचडी की डिग्री प्रदान करता है। आईएमयू से संबद्ध 18 समुद्री प्रशिक्षण संस्थान भी हैं।
इस अवसर पर सांसद श्री पी रविंद्रनाथ , विधायक श्री एस अरविंद रमेश, शोलिंगनल्लूर और भारतीय समुद्री विश्वविद्यालय के कुलाधिपति श्री पी शंकर उपस्थित थे। कार्यक्रम की अध्यक्षता भारतीय समुद्री विश्वविद्यालय की कुलपति डॉ मालिनी वी शंकर ने की। चेन्नई पोर्ट ट्रस्ट के अध्यक्ष, श्री सुनील पालीवाल, चेन्नई पोर्ट ट्रस्ट के उपाध्यक्ष, श्री बालाजी अरुणकुमार, श्री जे प्रदीप कुमार, सीवीओ, आईएमयू और आईएमयू, पत्तन और पोत परिवहन उद्योग के कई अन्य वरिष्ठ अधिकारी भी इस कार्यक्रम में शामिल हुए।
रक्षा मंत्रालय
डीआरडीओ डेफ-एक्सपो 2020 में स्वदेशी सैन्य प्रणालियां एवं प्रौद्योगिकियां दर्शाएगा
रक्षा अनुसंधान और विकास संगठन  द्वारा आगामी डेफ-एक्सपो 2020 में स्वदेशी सैन्य प्रणालियों और प्रौद्योगिकियों के दर्शाए जाने से आत्मनिर्भरता की भावना और राष्ट्रीय गौरव को जीवंत किया जा सकेगा। उत्तर प्रदेश की राजधानी लखनऊ में 5 से 9 फरवरी, 2020 तक 11वां द्विवार्षिक एक्सपो का आयोजन किया जाएगा।
एक्सपो में डीआरडीओ की भागीदारी के दौरान एडवांस्ड आर्टिलरी गन सिस्टम , मैन बैटल टैंक  अर्जुन एमके आईए, व्हील्ड आर्मर्ड प्लेटफॉर्म , काउंटर माइन फ्लेल, 15एम एडवांस्ड कम्पोजिट मॉड्यूलर ब्रिजिंग सिस्टम  और मॉड्यूलर पुल को दर्शाया जाएगा।
डीआरडीओ पांच दिनों के इस वृहद आयोजन में सभी प्रौद्योगिकी समूहों के 500 से अधिक उत्पादों को प्रदर्शित करेगा, जो "रक्षा क्षेत्र का डिजिटल ट्रांसफॉर्मेशन" विषय के अनुरूप हैं। डीआरडीओ डेफ-एक्सपो में इंडिया पैवेलियन में 23 से अधिक उत्पादों को दर्शाएगा, जो रक्षा विनिर्माण में डीआरडीओ, सार्वजनिक एवं निजी क्षेत्र की संयुक्त ताकत को दर्शाने के लिए स्थापित किया गया है।
सड़क परिवहन एवं राजमार्ग मंत्रालय
सड़क सुरक्षा माह का कल उद्घाटन किया जाएगा
भारत में सड़क सुरक्षा के बारे में जागरूकता जगाने और सड़क दुर्घटनाओं को कम करने के उद्देश्य से कल राष्ट्रीय सड़क सुरक्षा माह का उद्घाटन किया जाएगा। उद्घाटन समारोह का आयोजन कल विज्ञान भवन में किया जाएगा, जहाँ इसका शुभारंभ केंद्रीय रक्षामंत्री श्री राजनाथ सिंह और केंद्रीय सड़क परिवहन एवं राजमार्ग और सूक्ष्म, लघु एवं मध्यम उद्यम मंत्री श्री नितिन गडकरी, सड़क परिवहन एवं राजमार्ग राज्य मंत्री जनरल  श्री वी.के सिंह द्वारा किया जाएगा। इस अवसर पर नीति आयोग के मुख्य कार्यकारी अधिकारी श्री अमिताभ कांत भी उपस्थित होंगे।
माह के दौरान आयोजित की जाने वाली गतिविधियों में सड़क सुरक्षा पर एक फिल्म का शुभारंभ, वाघा बॉर्डर से कन्याकुमारी तक सुरक्षित गति चुनौती की राष्ट्रीय चैंपियनशिप को झंडी दिखाकर रवाना करना और सड़क सुरक्षा के लिए पुरस्कार प्रदान करना शामिल है। राज्य सरकारें, सार्वजनिक उपक्रम और बीमा कंपनियाँ भी सेमिनार, वॉकथॉन, पोस्टर निर्माण प्रतियोगिताओं आदि के साथ जागरूकता पैदा करने वाली गतिविधियों में भाग लेंगी।
स्वास्थ्य एवं परिवार कल्याण मंत्रालय
कोविड-19 टीकाकरण अपडेट- 358वां दिन
15-18 आयु वर्ष के किशोरों को 2 करोड़ से अधिक टीके लगाए गए
कोविड-19 की प्रीकॉशन खुराक की समय सारणी आज जारी की गई
भारत का समग्र टीकाकरण कवरेज 151.47 करोड़ के पार
आज शाम 7 बजे तक 79 लाख से ज्यादा टीके की खुराक दी गई
एक ऐतिहासिक उपलब्धि में 15-18 आयु वर्ष के किशोरों को कोविड-19 के टीके की 2 करोड़ से अधिक पहली खुराक दी गई। भारत का कोविड-19 टीकाकरण कवरेज आज 151.47 करोड़  के आंकड़े को पार कर गया। आज शाम 7 बजे तक 79 लाख  से ज्यादा टीके की खुराक दी गई। देर रात में दिनभर की अंतिम रिपोर्ट आने पर दैनिक टीकाकरण संख्या में वृद्धि होने की संभावना है।
केंद्रीय स्वास्थ्य मंत्री डॉ. मनसुख मांडविया ने एक टवीट कर किशोरो के बीच टीकाकरण के प्रति उत्साह की प्रशंसा की और इस उपलब्धि के लिए उन्हें बधाई दी।
प्रीकॉशन खुराक की समय सारिणी आज प्रकाशित की जाएगी और आज शाम तक ऑनलाइन अपॉइंटमेंट की सुविधा भी प्रारंभ होगी।
जनसंख्या प्राथमिकता समूहों के आधार पर टीके की खुराक का समग्र कवरेज इस प्रकार है:
|
|
टीके की खुराक का समग्र कवरेज
|
|
एचसीडब्लू
|
|
पहली खुराक
|
|
10388843
|
|
दूसरी खुराक
|
|
9740548
|
|
एफएलडब्लू
|
|
पहली खुराक
|
|
18387142
|
|
दूसरी खुराक
|
|
16967613
|
|
15-18 साल उम्र समूह
|
|
पहली खुराक
|
|
22733154
|
|
18-44 साल उम्र समूह
|
|
पहली खुराक
|
|
513506670
|
|
दूसरी खुराक
|
|
350964108
|
|
45-59 साल उम्र समूह
|
|
पहली खुराक
|
|
196030548
|
|
दूसरी खुराक
|
|
155846155
|
|
60 साल से अधिक
|
|
पहली खुराक
|
|
122225469
|
|
दूसरी खुराक
|
|
97950840
|
|
कुल दी गई पहली खुराक
|
|
883271826
|
|
कुल दी गई दूसरी खुराक
|
|
631469264
|
|
कुल
|
|
1514741090
जनसंख्या प्राथमिकता समूहों के आधार टीकाकरण अभियान में आज की उपलब्धि कुछ इस प्रकार है:
|
|
दिनांक: 08 जनवरी, 2022 
|
|
एचसीडब्लू
|
|
पहली खुराक
|
|
65
|
|
दूसरी खुराक
|
|
3551
|
|
एफएलडब्लू
|
|
पहली खुराक
|
|
115
|
|
दूसरी खुराक
|
|
13454
|
|
15-18 साल उम्र समूह
|
|
पहली खुराक
|
|
2322426
|
|
18-44 साल उम्र समूह
|
|
पहली खुराक
|
|
1741439
|
|
दूसरी खुराक
|
|
2465956
|
|
45-59 साल उम्र समूह
|
|
पहली खुराक
|
|
208082
|
|
दूसरी खुराक
|
|
721372
|
|
60 साल से अधिक
|
|
पहली खुराक
|
|
111445
|
|
दूसरी खुराक
|
|
380618
|
|
कुल दी गई पहली खुराक
|
|
4383572
|
|
कुल दी गई दूसरी खुराक
|
|
3584951
|
|
कुल
|
|
7968523
देश के सबसे जोखिम वाले जनसंख्या समूहों को कोविड-19 से बचाने के एक उपाय के रूप में चल रहे टीकाकरण अभियान की नियमित रूप से समीक्षा और उच्चतम स्तर पर निगरानी की जाती है।